Document ID: 31995R2135

ΚΑΝΟΝΙΣΜΟΣ (ΕΚ) αριθ. 2135/95 ΤΗΣ ΕΠΙΤΡΟΠΗΣ της 7ης Σεπτεμβρίου 1995 για τις λεπτομέρειες εφαρμογής της χορήγησης επιστροφών κατά την εξαγωγή στον τομέα της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 1101/95 (2), και ιδίως το άρθρο 17 παράγραφος 15,
Εκτιμώντας:
ότι η γεωργική συμφωνία που προέκυψε από τις πολυμερείς εμπορικές διαπραγματεύσεις του Γύρου της Ουρουγουάης, καλουμένη στο εξής «η συμφωνία», απαιτεί την προσαρμογή κυρίως των κανονιστικών διατάξεων που εφαρμόζονται κατά την εξαγωγή στον τομέα της ζάχαρης 7 ότι ο τίτλος ΙΙ που αφορά το εμπόριο, του βασικού κανονισμού (ΕΟΚ) αριθ. 1785/81, αναθεωρήθηκε λόγω της συμφωνίας αυτής από τον κανονισμό (ΕΚ) αριθ. 3290/94 του Συμβουλίου (3) 7 ότι πρέπει, επίσης, να επανεξετασθούν οι λεπτομέρειες εφαρμογής όσον αφορά τη χορήγηση των επιστροφών κατά την εξαγωγή ζάχαρης που έχουν καθορισθεί από τον κανονισμό (ΕΟΚ) αριθ. 394/70 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 2529/94 (5), και από τον κανονισμό (ΕΟΚ) αριθ. 1469/77 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 1714/88 (7), και να καταργηθούν οι δύο αυτοί τελευταίοι κανονισμοί, λαμβάνοντας όμως υπόψη τις διατάξεις των εν λόγω κανονισμών οι οποίες εξακολουθούν να είναι κατάλληλες για την εφαρμογή του καθεστώτος των επιστροφών 7 ότι η κρυσταλλωμένη ζάχαρη παρασκευάζεται από λευκή ζάχαρη ή ραφιναρισμένη ακατέργαστη ζάχαρη η οποία πολλές φορές παρουσιάζει πόλωση χαμηλότερη των 99,5 % 7 ότι λαμβανομένου υπόψη του υψηλού βαθμού καθαρότητας της χρησιμοποιούμενης πρώτης ύλης πρέπει να προβλεφθεί, για την εν λόγω κρυσταλλωμένη ζάχαρη, επιστροφή η οποία θα προσεγγίζει όσο το δυνατό περισσότερο την επιστροφή που χορηγείται για τη λευκή ζάχαρη 7 ότι ενδείκνυται να δοθεί ο ακριβής ορισμός της κρυσταλλωμένης ζάχαρης 7 ότι η τιμή παρέμβασης για τη λευκή ζάχαρη και για την ακατέργαστη ζάχαρη καθορίζονται λαμβανομένης υπόψη της διαμόρφωσης των τιμών αποθεματοποίησης που προβλέπεται στο άρθρο 8 του κανονισμού (ΕΟΚ) αριθ. 1785/81 7 ότι, ωστόσο, πρέπει να ληφθεί υπόψη η επίπτωση της διαμόρφωσης των εν λόγω τιμών στη ζάχαρη και να καθοριστούν αναλόγως οι επιστροφές κατά την εξαγωγή 7 ότι, για να εξασφαλισθεί η ίση μεταχείριση όλων των ενδιαφερομένων εντός της Κοινότητας, πρέπει να καθορισθεί ενιαία μέθοδος για τον προσδιορισμό της περιεκτικότητας ορισμένων προϊόντων σε σακχαρόζη 7 ότι, στην περίπτωση που η μέθοδος αυτή δεν καθιστά δυνατό τον προσδιορισμό της συνολικής περιεκτικότητας σε σακχαρόζη, πρέπει να προβλεφθούν ειδικές διατάξεις 7 ότι, για τα σιρόπια βαθμού καθαρότητας σχετικά χαμηλού πρέπει να καθορισθεί κατ' αποκοπή η περιεκτικότητα σε σακχαρόζη, λαμβανομένης υπόψη της περιεκτικότητας σε ζάχαρη που δύναται να εκχυλισθεί 7 ότι, στον τομέα της ζάχαρης των εξαγωγών λευκής ζάχαρης προς τρίτες χώρες προηγείται όλο και πιο συχνά η αποθεματοποίηση χύμα σε αποθήκες ή λιμενικές αποθήκες, ενώ η συσκευασία σε σάκους γίνεται την τελευταία στιγμή όταν το σκάφος είναι έτοιμο να φορτώσει ή πραγματοποιείται επί του ίδιου του σκάφους 7 ότι, λόγω αυτού του γεγονότος, οι εν λόγω ενέργειες βασίζονται στην από κοινού χρησιμοποίηση, στο συγκεκριμένο λιμένα, αποθήκης στην οποία αποθεματοποιείται και επομένως αναμειγνύεται η ζάχαρη από διάφορες βιομηχανίες ζάχαρης 7 ότι, με την ισχύουσα νομοθεσία, για να υπαχθεί στο καθεστώς προκαταβολικής πληρωμής των επιστροφών, η ζάχαρη πρέπει να αποθηκεύεται υπό συνθήκες που καθιστούν δυνατή την αναγνώρισή της, ενώ οι προσμείξεις με άλλες ζάχαρες δεν είναι αποδεκτές 7 ότι η κατάσταση αυτή εμποδίζει ένα σημαντικό τμήμα της κοινοτικής ζάχαρης που εξάγεται προς τρίτες χώρες να υπαχθεί στο σύστημα της προκαταβολικής πληρωμής των επιστροφών κατά την εξαγωγή 7 ότι, εξάλλου, οι ιδιαιτερότητες της λευκής ζάχαρης, δηλαδή η μεγάλη τεχνική και εμπορική της ομοιογένεια, καθιστούν δυνατή, χωρίς να διακυβεύονται οι στόχοι της ασφάλειας της πληρωμής της επιστροφής, τη μείωση των κανονιστικών δυσχερειών για το εν λόγω προϊόν 7 ότι, υπό τις συνθήκες αυτές, πρέπει να γίνει αποδεκτή η ανάμειξη, υπό ορισμένες προϋποθέσεις, κυρίως ελέγχου, της λευκής ζάχαρης διαφόρων προελεύσεων, στον ίδιο χώρο αποθήκευσης, για την εφαρμογή του καθεστώτος προκαταβολικής πληρωμής των επιστροφών κατά την εξαγωγή τροποποιώντας τις σχετικές διατάξεις στον τομέα της ζάχαρης 7 ότι, πρέπει να προβλεφθούν όρια, σε ό,τι αφορά την περιεκτικότητα σε φρουκτόζη και σε πολυσακχαρίτες, για τη χορήγηση επιστροφών κατά την εισαγωγή ισογλυκόζης και σιροπιού ινουλίνης προκειμένου να εξασφαλιστεί ότι η επιστροφή αυτή χορηγείται μόνο στα πραγματικά προϊόντα ως έχουν 7 ότι, σε ό,τι αφορά το σιρόπι ινουλίνης οι ποσοστώσεις παραγωγής όπως η συνεισφορά στην παραγωγή καθορίζονται σε ισοδυναμία με τη ζάχαρη και την ισογλυκόζη με εφαρμογή του συντελεστή 1,9 7 ότι πρέπει, επομένως, να καθορισθεί η επιστροφή για το σιρόπι ινουλίνης λαμβανομένου υπόψη του εν λόγω συντελεστού, ότι ενδείκνυται να καθορίζεται κάθε μήνα η επιστροφή κατά την εξαγωγή για την ισογλυκόζη και σιρόπι ινουλίνης, λόγω του περιοδικού χαρακτήρα που παρουσιάζει ο μηνιαίος καθορισμός που προβλέπεται για τον τομέα της ζάχαρης 7 ότι, οικονομικώς, είναι επιθυμητό να προβλεφθεί η δυνατότητα προσαρμογής των επιστροφών, όταν αυτές πραγματοποιούνται κατά το χρονικό διάστημα που μεσολαβεί μεταξύ του καθορισμού τους και της πραγματοποίησης της εξαγωγής, και τροποποίησης των τιμών παρέμβασης και της τιμής της μελάσσας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την εφαρμογή του άρθρου 17 του κανονισμού (ΕΟΚ) αριθ. 1785/81 νοείται ως κρυσταλλωμένη ζάχαρη καντιοζάχαρη η ζάχαρη που:
α) αποτελείται από ογκώδεις κρυστάλλους μήκους τουλάχιστον 5 χιλιοστών, που λαμβάνονται με την ψύξη και τη βραδεία κρυστάλλωση σακχαρώδους διαλύματος επαρκούς συγκέντρωσης και β) περιέχει κατά βάρος επί ξηρού, που καθορίζεται σύμφωνα με την πολωσιμετρική μέθοδο, τουλάχιστον 96 % σακχαρόζη.
Άρθρο 2
Για την εφαρμογή του άρθρου 17α παράγραφος 2 στοιχείο β) και του άρθρου 17γ του κανονισμού (ΕΟΚ) αριθ. 1785/81 ο καθορισμός της επιστροφής κατά την εξαγωγή λαμβάνει υπόψη το ποσό της συνεισφοράς για τις δαπάνες αποθεματοποίησης που, αναφέρεται στο άρθρο 8 του εν λόγω κανονισμού και που καθορίζεται για τη συγκεκριμένη περίοδο εμπορίας.
Άρθρο 3
1. Η επιστροφή για 100 χιλιόγραμμα προϊόντων που αναφέρονται στο άρθρο 1 παράγραφος 1 στοιχείο δ) του κανονισμού (ΕΟΚ) αριθ. 1785/81 και αποτελούν το αντικείμενο εξαγωγής, ισούται με ένα βασικό ποσό πολλαπλασιαζόμενο με την περιεκτικότητα σε σακχαρόζη που διαπιστώνεται για το εν λόγω προϊόν και προσαυξανόμενο, ενδεχομένως, με την περιεκτικότητα σε άλλα σάκχαρα που υπολογίζονται σε σακχαρόζη.
2. Με την επιφύλαξη των διατάξεων των παραγράφων 3 και 4 η περιεκτικότητα σε σακχαρόζη, αυξημένη, ενδεχομένως, κατά την περιεκτικότητα σε άλλα σάκχαρα που εκφράζονται σε σακχαρόζη, είναι η συνολική περιεκτικότητα σε ζάχαρη που προκύπτει από την εφαρμογή της μεθόδου Lane και Eynon (μέθοδος αναγωγής δια χαλκού) σε ιμβερτοποιημένο διάλυμα κατά τους Glerger-Herzfeld. Η συνολική περιεκτικότητα σε ζάχαρη όπως διαπιστώνεται σύμφωνα με τη μέθοδο αυτή εκφράζεται σε σακχαρόζη με πολλαπλασιασμό επί το συντελεστή 0.95.
3. Για τα σιρόπια καθαρότητας τουλάχιστον 85 % αλλά μικρότερης του 94,5 %, η περιεκτικότητα σε σακχαρόζη, αυξημένη, ενδεχομένως, κατά την περιεκτικότητα σε λοιπά σάκχαρα εκφραζόμενα σε σακχαρόζη, καθορίζεται κατ' αποκοπή σε 73 % του βάρους επί ξηρού. Το ποσοστό καθαρότητας των σιροπιών υπολογίζεται διαιρώντας τη συνολική περιεκτικότητα σε ζάχαρη με την περιεκτικότητα σε ξηρά ύλη και πολλαπλασιάζοντας το αποτέλεσμα επί 100. Η συνολική περιεκτικότητα σε ζάχαρη καθορίζεται σύμφωνα με τη μέθοδο που αναφέρεται στην παράγραφο 2 και η περιεκτικότητα σε ξηρά ύλη σύμφωνα με την αερομετρική μέθοδο.
4. Για την καραμελλοποιημένη ζάχαρη που λαμβάνεται αποκλειστικά από μη μετουσιωμένη ζάχαρη του κωδικού ΣΟ 1701, η περιεκτικότητα σε σακχαρόζη προσαυξημένη, ενδεχομένως, με την περιεκτικότητα σε λοιπά σάκχαρα εκφρασμένα σε σακχαρόζη, καθορίζεται με βάση την περιεκτικότητα σε ξηρά ύλη. Η περιεκτικότητα σε ξηρά ύλη προσδιορίζεται με βάση τη συγκέντρωση του διαλύματος που έχει αραιωθεί με αναλογία βαρών 1:1. Το αποτέλεσμα του προσδιορισμού της περιεκτικότητας σε ξηρά ύλη μετατρέπεται σε σακχαρόζη με πολλαπλασιασμό επί το συντελεστή 1.
Ωστόσο, κατόπιν αιτήσεως, για την εν λόγω καραμελοποιημένη ζάχαρη είναι δυνατό να προσδιορισθούν, για να ληφθεί υπόψη η ουσιαστική χρησιμοποίηση της ζάχαρης, προσαυξημένης, ενδεχομένως, άλλα σάκχαρα εκφρασμένα σε σακχαρόζη, εάν η εν λόγω ζάχαρη παρασκευάστηκε υπό τελωνειακό έλεγχο ή υπό διοικητικό έλεγχο με ισοδύναμες εγγυήσεις.
5. Το βασικό ποσό που αναφέρεται στην παράγραφο 1 δεν ισχύει για σιρόπια καθαρότητας μικρότερης του 85 %.
Άρθρο 4
Όταν η λευκή ζάχαρη του κωδικού ΣΟ 1701 99 10, προϊόν ζαχαρότευτλων ή ζαχαροκάλαμου που συγκομίζονται στην Κοινότητα ή ακατέργαστης ζάχαρης που εισάγεται στην Κοινότητα υπό προτιμησιακό καθεστώς, αποθηκεύεται χύμα υπό καθεστώς τελωνειακής αποταμίευσης ή ελεύθερης ζώνης, που προβλέπεται για την προκαταβολή της επιστροφής, όπως ορίζεται από τον κανονισμό (ΕΟΚ) αριθ. 565/80 του Συμβουλίου (1), η ζάχαρη αυτή, δύναται, επιπλέον των χειρισμών που αναφέρονται στο άρθρο 28 παράγραφος 4 του κανονισμού (ΕΟΚ) αριθ. 3665/87 της Επιτροπής (2), να αναμειχθεί, στον τόπο αποθήκευσης, με άλλες λευκές ζάχαρες που υπάγονται στους κωδικούς ΣΟ 1701 99 10, που έχουν την ίδια με την προαναφερόμενη καταγωγή, παρουσιάζουν την ίδια εμπορική ποιότητα και διαθέτουν ισοδύναμα τεχνικά χαρακτηριστικά.
Άρθρο 5
Η επιστροφή κατά την εξαγωγή για τα προϊόντα που αναφέρονται στο άρθρο 1 παράγραφος 1 στοιχεία στ) και ζ) του κανονισμού (ΕΟΚ) αριθ. 1785/81 χορηγείται μόνο για τα προϊόντα:
- που λαμβάνονται από ισομερισμό της γλυκόζης,
- που έχουν περιεκτικότητα κατά βάρος επί ξηρού τουλάχιστον 41 % φρουκτόζης και - των οποίων η συνολική περιεκτικότητα σε πολυσακχαρίτες και ολιγοσακχαρίτες κατά βάρος επί ξηρού, συμπεριλαμβανομένης της περιεκτικότητας σε δι- ή τρισακχαρίτες δεν υπερβαίνει το 8,5 %.
Η περιεκτικότητα επί ξηρού της ισογλυκόζης προσδιορίζεται σύμφωνα με τη συγκέντρωση του διαλύματος που έχει αραιωθεί με αναλογία βαρών 1:1 ή, για τα προϊόντα που έχουν πολύ υψηλή πύκνωση, με ξήρανση. Η εν λόγω επιστροφή καθορίζεται κάθε μήνα.
Άρθρο 6
Η επιστροφή κατά την εξαγωγή για τα προϊόντα που αναφέρονται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81 χορηγείται μόνο για τα προϊόντα:
- που λαμβάνονται αμέσως μετά την υδρόλυση ινουλίνης ή ολιγοφρουκτόζης,
- που έχουν περιεκτικότητα φρουκτόζης τουλάχιστον 80 % κατά βάρος επί ξηρού και - των οποίων η συνολική περιεκτικότητα σε πολυσακχαρίτες και ολιγοσακχαρίτες, κατά βάρος επί ξηρού, συμπεριλαμβανομένης της περιεκτικότητας σε δι- ή τρισακχαρίτες, δεν υπερβαίνει το 8,5 %.
Η επιστροφή κατά την εξαγωγή των προϊόντων που αναφέρονται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81 ισούται, για 100 χιλιόγραμμα ξηράς ύλης, με την επιστροφή κατά την εξαγωγή που καθορίζεται για το προϊόν που αναφέρεται στο άρθρο 1 παράγραφος 1 στοιχείο στ) του εν λόγω κανονισμού και στην οποία εφαρμόζεται ο συντελεστής 1,9 %. Η επιστροφή αυτή καθορίζεται κάθε μήνα.
Άρθρο 7
Εάν κατά τη διάρκεια της περιόδου που μεσολαβεί μεταξύ:
- της ημέρας υποβολής της αίτησης έκδοσης πιστοποιητικού εξαγωγής με επιστροφή που καθορίζεται περιοδικώς ή - της ημέρας λήξης της προθεσμίας για την υποβολή των προσφορών, όταν πρόκειται για επιστροφή που καθορίζεται με διαγωνισμό,
και της ημέρας εξαγωγής, σημειώνεται μεταβολή των τιμών της ζάχαρης ή της μελάσσας που καθορίζονται δυνάμει του κανονισμού (ΕΟΚ) αριθ. 1785/81, δύναται να προβλεφθεί προσαρμογή του ύψους του επιστροφής.
Άρθρο 8
Οι κανονισμοί (ΕΟΚ) αριθ. 394/70 και (ΕΟΚ) αριθ. 1469/77 καταργούνται.
Άρθρο 9
Ο παρών κανονισμός αρχίζει να ισχύει την 1η Οκτωβρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Σεπτεμβρίου 1995.

Labels: 3
17